— Мабыць, так. Мне ўжо 32, і гэта ў большасці выпадкаў узроставая мяжа для канкурсанта. Наогул я не вельмі конкурсны чалавек, і падобныя мерапрыемствы, калі шчыра, не дастаўляюць мне шмат радасці, нават незалежна ад выніку. Бо конкурс заўсёды рызыка, рулетка. А значыць, дадатковыя хваляванні, перажыванні, эмацыянальны стрэс, якія мне вельмі не падабаюцца. Ведаю калегаў, для якіх конкурсы — неад’емная частка жыцця, і на гэтым засяроджваецца ўся іх творчая дзейнасць. Але падобнае не для мяне.